Dwilingga

Dwilingga ya iku tembung lingga kang dirangkep. pangrangkepé tembung lingga iki ana kang karengkep wutuh lan ana kang karangkep mawa owah-owahan swara. Tembung lingga kang karengkep wutuh sinebut dwilingga lan kang karangkep mawa owah-owahan swara sinebut  dwilingga salin swara.
Tuladaha ing ngisor iki kang (a) kalebu dwilingga lan kang (b) kalebu dwilingga salin swara.
(a) takon → takon-takon                    (b)  takon → tokan-takon
    gedhé → gedhé-gedhé                         gedhé → gedha-gedhé
    celuk → celuk-celuk                         celuk → celak-celuk
    gelem → gelem-gelem                         gelem → gelam-gelem
    watuk → watuk-watuk                         watuk → wotak-watuk
Ana tembung sing wujudé memper tembung dwilingga lan dwilingga salin swara,nanging sajatiné ora kagolong tembung dwilingga utawa dwilingga salin swara. Ing ngisor iki tuladhané :
(c) abang-abang                            (d)  ontang-anting
    ondhé-ondhé                                 gojag-gajeg
    arem-arem                                   grusa-grusu
    anting-anting                               wora-wari
    alun-alun                                   wira-wiri
Tembung-tembung (c) lan (d) ing dhuwur ora kalebu tembung dwilingga amergané tembung-tembung mau ora bisa diluru utawa digoleki linggané. Tembung mau ana kang ngarani dwilingga semu.
Sarehné kalebu golonané tembung, dwilingga lan dwilingga salin swara bisa diwuwuhi imbuhan kang awujud ater-ater, seselan, utawa panambang.Tuladha:
jambak → dijambak, njambak, kajambak
         jambakan, jambakké, jambakna
         jambak-jinambak